

***ÅRSBERETNING 2013***

Ved årets slutt var vi 51 medlemmer. Leder i løpet av året har vært Siv Anita Krokstad, Glenn Pettersen, Lars Kjenstadbakk, Marita N. Gustad, Kjell Åge Solli, hjelpeleder for småspeidere Tor Andreas Berg Haugen og Inger Fjellhaug som gruppeleder.

Vi har hatt 32 møter i løpet av året, mange av dem var utemøter. Vi har vært på 6 overnattingsturer. Mye av vårens aktiviteter var trening for landsleir og TSF. Vi hadde også flere kvelder på Havfrua for å klare kanomerket. Var på Fellesbeite flere møter der vi lager oss gapahuk/gammer. Småspeiderne var også med på noen av disse møtene. 2 av tur-fedrene våre hjalp til i løpet av høsten med trening på knuter og spleising. Mye av høsten for storspeiderne var trening for TSF/NM. Småspeiderne laget seg leirplass i Snorreskogen og med god hjelp av velvillige foreldre ble det laget leirplass og 2 gapahuker. 2. søndag i advent var det årsfest og speideropptak på Vinne samfunnshus før vi tok en velfortjent juleferie. Vi har mottatt gaver/sponsing i løpet av åre, 2 stk GPS av anonym giver og ti tusen kroner fra firmaet Linka As, dette beløpet var øremerket kjøp av nye telt.

## Kretstingturen

Etter møtet deltok 4 stk av gruppens 13 – 16 åringer på turen. Der drev på med geocaching, før det ble film og pizza på kvelden før overnatting i Speiderhuset på Levanger.

## Trønderspeider i Friluft, 26.-28. april

Trønderspeider i Friluft (TSF) er en felles konkurransearena for Sør- og Nord-Trøndelag kretser og Trøndelag KFUK – KFUM speidere. Der konkurreres det kretsvis med de samme oppgavene om kretsens gjeveste trofé: Kretsbanneret. TSF ble arrangert på Stornesøra i Inderøy kommune fra fredag 20. til søndag 22. april, der det var småspeiderdag fra lørdag 21 til søndag 22. april.

Fra 1. Vinne gruppe deltok det 3 patruljer i TSF, Til sammen deltok det 47 patruljer. På småspeiderdagen deltok 2 patruljer. Til sammen deltok 22 patruljer

Resultatene blant NT’s patruljer ble som følger:

21. plass Hare (N-T 3)

33. plass Gaupe (N-T 6)

39. plass Falk (N-T 7)

Småspeiderne fikk følgende plassering i sin konkurranse:

15 plass Tiur, 1. Vinne (N-T 2)

16. plass Ørn, 1. Vinne (N-T 6)

## Minikretsleir, 24-26 mai

Fredag 24. til søndag 26. mai inviterte 1 Sandvollan og Egge til Minikretsleir i vakre omgivelser på Kalvøya, ved Beitstadfjorden i Steinkjer kommune. Med fjorden bare noen meter fra leirplassen ble det arrangert mye kanoaktivitet, pionering, orientering blant annet.

## Folkets Tæl-pris juni

En av våre speidermødre Kjersti Granlund nominerte oss til årets tæl-pris og vi ble 1 av 6 finalister. Det ble fort klart at det var 2 kandidater som skilte seg ut og det var vi og Leksdal IL. Den siste uken før martnan mobiliserte vi mye for å vinne, men Leksdal IL gjorde det samme. Vi ”knivet” hele uka om å få fleste stemmer. Det siste døgnet før fristen utløp fikk vi 250 stemmer og Leksdal 238, men de slo oss på målstreken. De fikk totalt 1007 og vi 936 stemmer så de fikk premien på hundre tusen kroner utdelt på martnan.. Sparebanken syntes at denne ”konkurransen” fortjente en premie så vi fikk en trøstepremie på tjue tusen kroner.

## Landsleir i Stavanger, 6. – 13. juli

Det var 28 deltakere fra 1. Vinne som deltok på landsleiren. Vi hadde med oss 3 fedre som hjelpeledere, Lars Fosse, Robin Eilertsen og Lars G. Verås. En av aktivitetene på leiren var turen til Prekestolen hvor neste alle deltok. Det hadde vært en imponerende tur, både turen opp dit og ikke minst utsikten fra toppen.

## Lederløft, 30. august. – 1. september

Glenn Pettersen og Siv Anita Krokstad fra 1. Vinne deltok på Lederløft Arrangementet var på Hudøy

## Kanotur, 21. -22. september.

Kretsen arrangerte kanotur på Leksdalsvatnet for kretsens stifinnere og vandrere. Det var speidere fra 1. Vinne, M/S og 1. Sandvollan som deltok. Arrangementet kom inn på terminlista som forslag fra deltakerne på BØLLEKURSET i forbindelse med Kretstinget i 2013. Vi hadde mange kanoer og to følgebåter som fulgte med kanopadlerne over vannet. Turen startet med utsetting av kanoer ved Hallem (i sørenden av vatnet) Derfra ble det padlet nordover vannet til Bunestangen, der det var overnatting og en del aktiviteter. Vi rigget leir, fisket og røkte fisk, lagde mat og gjennomførte leirbål på lørdag. På søndag var det for mye vind og bølger på vannet til å gjennomføre det planlagte kano-o-løpet. Det ble derfor arrangert O-tur til fots langs Lundselva i stedet. Vi fikk besøk av en journalist fra Innherreds Folkeblad som laget en flott reportasje om arrangementet og speideraktivitetene.

Bunestangen har «Naust», do og et stort område egnet for teltslaging og aktiviteter når åkeren er slått. Ved leie av området er det med flytebrygge, båter og garn med fiskerettigheter.

Mange av deltakerne på Bøllekurset som hadde foreslått arrangementet deltok ikke.

## JOTA, Jamboree on the air, 19 - 20. Oktober

JOTA ble en suksess på tross av årets første snøfall og vind. V i hadde en radioamatør fra Inderøy som heter Per Håkan Dahlback (LA8EMA). Han ble en suksess, gikk veldig godt overens med speiderne. Her fikk de snakke i radioen og skru på den. Det ble prøvd med Geocahtcing, og i motsetting fra i fjor var det lite aktivitet PC på JOTI. Av andre aktiviteter kan nevnes Hesteskokasting, orientering, morse/fonetisk alfabet og og natursti. Kretsmesteren i hesteskokasting er fra Vinne i år også. (Henning H. Johansen)

Orienteringen var opp mot toppen på Oftenåsen og der ble medbrakt lunch spist.

## TV-aksjonen 19. oktober 2013,

Småspeidere fra 1. Vinne deltok som bøssebærere. De samlet inn ca 2000 kroner.

*Gruppeleder takker alle for deltakelsen i året som gikk. Det er enkelt å være ”sjef” med så gode og flinke ledere og ”tur-pappaer”.*

Verdal 22. februar 2014.

Inger Fjellhaug

gruppeleder

sign